KLAIPĖDOS MIESTO SAVIVALDYBĖS

ŠVIETIMO TARYBOS POSĖDŽIO

PROTOKOLAS

2012 m. rugsėjo 19 d. Nr. 5

Posėdis įvyko 2012 m. rugsėjo 19d. 15.30 val.

Posėdžio pirmininkas Genovaitė Žmuidienė

Posėdžio sekretorė Jelena Poletajeva

Dalyvauja: Klaipėdos miesto savivaldybės Švietimo tarybos nariai

DARBOTVARKĖ. Dėl Klaipėdos miesto savivaldybės mokyklų ir ikimokyklinių įstaigų bei mokyklų-darželių apskaitos optimizavimo plano.

SVARSTYTA. Dėl Klaipėdos miesto savivaldybės mokyklų ir ikimokyklinių įstaigų bei mokyklų-darželių apskaitos optimizavimo plano.

 G. Žmuidienė pristatė mokyklų ir ikimokyklinių įstaigų bei mokyklų-darželių buhalterinės apskaitos optimizavimo planą. V. Genutis apgailestavo, kad posėdyje nedalyvauja darbo grupės, kuriai buvo pavesta parengti Klaipėdos miesto savivaldybės administracijos pavaldžių biudžetinių įstaigų apskaitos optimizavimo priemonių planą. V.Genutis teigė, kad mokyklos pačios sėkmingai tvarko ir naudoja lėšas, elektroniniu būdu deklaruoja visus Sodros ir VMĮ mokesčius, rengia sąmatas, atlieka kitus svarbius darbus. Todėl mokyklų direktorių vardu darbo grupei pateikta 12 klausimų.

Tėvų atstovas E. Rybačionka mano, jog centralizacija-labai brangi procedūra ir finansinės krizės metu centralizacija nėra efektyvi taupymo priemonė.

L. Prižgintienė, Švietimo skyriaus vedėja, sakė, kad yra pateikta paraiška programinei įrangai įsigyti ir šis klausimas išspręstas.

Klaipėdos miesto švietimo darbuotojų profesinės sąjungos atstovė L.Juknienė priminė, kad 2009m. tarybos jau priimtas sprendimas dėl centralizacijos. Ji mano, kad netekus finansinio savarankiškumo už įstaigas pradedama disponuoti jų lėšomis tai neskatins įstaigų taupyti ir užsidirbti.

G. Žmuidienė pristatė ikimokyklinių įstaigų ir mokyklų-darželiu vadovų asociacijos Klaipėdos skyriaus tarybos kreipimąsi švietimo tarybai, kuriame nepritarė optimizavimo planui todėl, kad: švietimo įstaigos neteks finansinio savarankiškumo; neparengtas buhalterinės apskaitos centralizavimo modelis; neparengta vieninga švietimo įstaigų buhalterinės apskaitos politika; numatyti skuboti perėjimo prie centralizuotos apskaitos terminai; didės darbuotojų ir tėvų laiko sąnaudos, mažės operatyvumas sprendžiant tėvų įmokų, avarinių situacijų klausimus ir t.t.; dėl ikimokyklinių įstaigų vaikų maitinimo organizavimo specifiškumo, šią paslaugą efektyviausiai teiktų pačios įstaigos. Finansinio savarankiškumo įteisinimui per dešimt metų kiekviena įstaiga, vykdydama Klaipėdos miesto savivaldybės tarybos sprendimą dėl švietimo įstaigų buhalterinės apskaitos decentralizavimo, investavo apie 20 tūkst. litų rėmėjų lėšų. Netekus finansinio savarankiškumo, šios lėšos taps beprasmiška investicija.

NUTARTA. Nepritarti Klaipėdos miesto savivaldybės mokyklų ir ikimokyklinių įstaigų bei mokyklų-darželių apskaitos optimizavimo planui.

BALSAVO: 8 balsavo „už“, 1 „susilaikė“

Posėdžio pirmininkas Genovaitė Žmuidienė

Posėdžio sekretorė Jelena Poletajeva